CELEX: 62011CO0067
Language: et
Date: 2011-10-20 00:00:00
Title: Euroopa Kohtu määrus (viies koda), 20. oktoober 2011. # DTL Corporación SL versus Siseturu Ühtlustamise Amet (kaubamärgid ja tööstusdisainilahendused) (OHIM). # Apellatsioonkaebus - Ühenduse kaubamärk - Määrus (EÜ) nr 40/94. # Kohtuasi C-67/11 P.

Euroopa Kohtu (viies koda) 20. oktoobri 2011. aasta määrus – DTL Corporación vs. Siseturu Ühtlustamise Amet
      (kohtuasi C‑67/11 P)
      Apellatsioonkaebus – Ühenduse kaubamärk – Määrus (EÜ) nr 40/94 – Artikli 8 lõike 1 punkt b – Vastulausemenetlus – Sõnalist osa „Solaria” sisaldav kujutismärk ja sõnalist osa „Solartia” sisaldav varasem siseriiklik kujutismärk – Osaline registreerimisest keeldumine – Segiajamise tõenäosus – Üldkohtus menetluse peatamise taotlus – Taotluse esitamine hilinenult
      Ühenduse kaubamärk – Ühenduse kaubamärgi mõiste ja ühenduse kaubamärgi omanikuks saamine – Suhtelised keeldumispõhjused – Identsete või sarnaste kaupade või teenuste jaoks registreeritud varasema identse või sarnase kaubamärgi omaniku vastulause
         – Asjaomaste kaubamärkide sarnasus – Hindamiskriteeriumid – Kombineeritud kaubamärk (Nõukogu määrus nr 40/94, artikli 8 lõike 1 punkt b) (vt punktid 40 ja 41)
      
      Ese
      
         Apellatsioonkaebus Üldkohtu (neljas koda) 15. detsembri 2010. aasta otsuse peale kohtuasjas T‑188/10: DTL 
               vs. 
               Siseturu Ühtlustamise Amet – Gestión de Recursos y Soluciones Empresariales (Solaria), millega Üldkohus jättis rahuldamata
                  hagi Siseturu Ühtlustamise Ameti teise apellatsioonikoja 17. veebruari 2010. aasta otsuse peale (asi R 767/2009‑2), mis käsitleb
                  Gestión de Recursos y Soluciones Empresariales, S.L‑i ja DTL Corporación, S.L‑i vahelist vastulausemenetlust.
               
            Resolutsioon
      1)         Vajadus otsustada apellatsioonkaebuse üle on ära langenud osas, mis puudutab teenuseid, mis kuuluvad 15. juuni 1957. aasta
         märkide registreerimisel kasutatava kaupade ja teenuste rahvusvahelise klassifikatsiooni Nizza kokkuleppe (uuesti läbi vaadatud
         ja parandatud kujul) klassi 37.
      
      2)         Jätta apellatsioonkaebus rahuldamata teenuste osas, mis kuuluvad nimetatud Nizza kokkuleppe klassi 42.
      3)         Mõista kohtukulud välja DTL Corporación SL‑lt.